[{"text_idx": "#000001", "text": "Cyflenwi ar Lwyfan y Byd"}, {"text_idx": "#000002", "text": "Dod o Hyd i Glwb Rhedeg"}, {"text_idx": "#000003", "text": "Gall ymuno a\u0302 chlwb rhedeg wella eich rhedeg a helpu i\u2019ch cymell chi drwy gydol eich hyfforddiant."}, {"text_idx": "#000004", "text": "Mae ymuno a\u0302 chlwb yn ffordd wych o gwrdd a\u0302 phobl newydd, cymdeithasu a gwthio eich hun drwy redeg gydag eraill. Gall clybiau fod yn ffynhonnell ardderchog o wybodaeth leol \u2013 p\u2019un a ydych chi\u2019n edrych am eich ras nesaf, y ffisio gorau neu eisiau gwybod mwy am y llwybrau gorau yn eich ardal."}, {"text_idx": "#000005", "text": "Gall llawer o glybiau gynnig cyngor ar hyfforddi i chi hefyd, neu gyfleoedd i roi cynnig ar fathau newydd o sesiynau hyfforddi."}, {"text_idx": "#000006", "text": "Gall dod o hyd i\u2019r clwb rhedeg iawn deimlo fel proses anodd, ond mae digon o adnoddau ar gael i\u2019ch helpu chi i benderfynu. Gallech chi ymuno a\u0302 chlwb athletau cyswllt neu ddewis ymuno a\u0302 grw\u0302p rhedeg cymdeithasol mwy anffurfiol."}, {"text_idx": "#000007", "text": "Ein Clybiau swyddogol ar Strava yw\u2019r lle i fynd i gael newyddion, adolygiadau, awgrymiadau a chystadlaethau na chewch chi unrhyw le arall. Gallwch chi ryngweithio a\u0302 phobl eraill sy\u2019n hyfforddi ar gyfer digwyddiad R4W, gweld tabl arweinwyr clybiau, negeseuon, a mwy."}, {"text_idx": "#000009", "text": "Athletau Cymru yw\u2019r corff llywodraethu cenedlaethol ar gyfer athletau yng Nghymru, Mae\u2019n cefnogi rhwydwaith cynyddol o glybiau a\u2019u haelodau drwy ddarparu strwythur cyswllt a chefnogi sy\u2019n anelu at wneud yn siw\u0302r bod cyfleoedd diogel, hygyrch a llawn hwyl i bawb gymryd rhan."}, {"text_idx": "#000010", "text": "Mae dod yn aelod o glwb cyswllt yn golygu y gallwch chi gael gostyngiad wrth gofrestru ar gyfer digwyddiadau rhedeg trwyddedig. Dewch o hyd i\u2019ch clwb athletau lleol yng Nghymru a pha ddisgyblaethau athletau a grwpiau oedran maen nhw\u2019n darparu ar eu cyfer."}, {"text_idx": "#000012", "text": "Mae Rhedeg Cymru yn rhaglen rhedeg cymdeithasol newydd wedi\u2019i datblygu i \u2018ysbrydoli, annog a chefnogi\u2019 pob oedolyn yng Nghymru i redeg."}, {"text_idx": "#000013", "text": "Does dim rhaid talu i redeg a gall pawb ei wneud! Mae pob ymdrech yn cyfrif ac nid yw\u2019r un rhediad yn rhy fyr \u2013 mae Rhedeg Cymru yma i ddathlu unigolion a grwpiau sy\u2019n cerdded, yn loncian ac yn rhedeg tuag at ffordd fwy gweithgar o fyw."}, {"text_idx": "#000014", "text": "Mae grwpiau rhedeg cymdeithasol cofrestredig Rhedeg Cymru ledled Cymru, felly cymerwch gip i weld a oes un yn lleol i chi a allai eich cefnogi! Neu beth am ddechrau un eich hun?"}]